Volgens die ouer was daar Sondag 'n groep kinders wat 'n man wou beroof en het 'n ander groep kinders ingespring om die man te help.
Een van die seuns is vandag deur sy ma by die skool gehou as gevolg van dreigende boodskappe wat hy deur 'n ander leerder ontvang het. 'n Ander leerder is gister met messe by die skool gejaag.
Volgens die ouers is hulle raadop omdat die hoof glo die leerders wat seergekry het en aangerand word huis toe stuur.
Die Oudtshoorn Courant het 'n navraag aan die polisie en die Wes-Kaapse onderwysdepartement gestuur en wag tans op antwoorde.